A Terület- és Településfejlesztési Operatív Program Plusz keretében kiírt

TOP Plusz-3.2.1-23 kódszámú

„Fenntartható humán fejlesztések” c. felhíváshoz

**„Közösségfejlesztés Szombathelyen”**

című pályázat

**Koncepcionális javaslata**

*Készítette: Savaria Városfejlesztési Nonprofit Kft.*

2025. \_\_\_\_\_\_\_\_\_\_\_\_\_\_\_\_\_\_\_.

1. **Előzmények**

A **Terület- és Településfejlesztési Operatív Program Plusz** keretében 2023. szeptember 27-én kiírásra került a **TOP Plusz-3.2.1-23 kódszámú „Fenntartható humán fejlesztések”** című pályázati felhívás.

Felhívás tartalmának rövid összefoglalása:

Támogatást igénylők köre: Fenntartható Városfejlesztési Eszköz megvalósítására kijelölt városok, várostérségek településeinek helyi önkormányzatai (GFO321)

Támogatható tevékenységek: Helyi humán fejlesztések tevékenységcsoport

Megvalósítási határidő: projekt megkezdésétől számított 60 hónap

Igényelhető támogatás: bruttó 660.351.677 Ft

Támogatás intenzitás: 100%

Benyújtási határidő: 2023.11.03-tól 2025.03.31-ig.

Szombathely Megyei Jogú Város Önkormányzata a Fenntartható Városfejlesztési Stratégia c. dokumentumot (FVS) a 240/2022.(VI.27.) Kgy.sz. határozatával elfogadta. A 2021-2027-es fejlesztési ciklusban a Terület- és Településfejlesztési Operatív Program Plusz keretében Szombathely város részére elkülönített forrás felhasználását a TOP Plusz Városfejlesztés Programterv (TVP) tartalmazza. A „**Fenntartható humán fejlesztések**” c. felhívásra benyújtandó projekt a TVP 6. sz. táblázatában a **P3.V1**. sz. soron **„Közösségfejlesztés Szombathelyen”** címmel került nevesítésre.

1. **Megvalósítás helyszíne**

TKR kiemelt eljárásrendet alkalmazó városok esetében a megvalósítás helyszíne az FVS városok egyedi kritériumrendszere elnevezésű melléklet szerinti települések területén:

a TOP\_Plusz 3.2.1-23 13.3 fejezet A) FVS városok/várostérségek egyedi kritériumrendszere c. dokumentum alapján Vas Vármegyében Szombathely Megyei Jogú Város.

1. **A projekt szakmai tartalma**

|  |  |  |  |
| --- | --- | --- | --- |
| Tevékenység neve | **Közösségfejlesztés Szombathelyen** | | |
| Tevékenység gazdájának megnevezése | **Szombathely Megyei Jogú Város Önkormányzata,** mint Konzorciumvezető | | |
| Konzorciumi partnerek | **Szombathelyi Egészségügyi és Kulturális Intézmények Gazdasági Ellátó Szervezete,** mint Konzorciumi Tag,  **Fogyatékkal Élőket és Hajléktalanokat Ellátó Nonprofit Kft.,** mint Konzorciumi Tag,  **Pálos Károly Szociális Szolgáltató Központ és Gyermekjóléti Szolgálat,** mint Konzorciumi Tag,  **Szombathelyi Sportközpont és Sportiskola Nonprofit Kft.,** mint Konzorciumi Tag,  **Savaria Városfejlesztési Nonprofit Kft.,** mint Konzorciumi Tag | | |
| Tevékenység helyszíne | Szombathely MJV területe | | |
| Illeszkedés a támogatható tevékenységéhez | Felhívás 2.1.1. Önállóan támogatható tevékenység:  II. Helyi humán fejlesztések tevékenységcsoport | | |
| Tevékenység besorolása funkció szerint | II. Helyi humán fejlesztések tevékenységcsoport  Önállóan támogatható tevékenységek:  II./A/d Egészségfejlesztés és egészségügyi prevenciós programok szervezése, a programokra való eljutás segítése:  d1) Tematizált egészségfejlesztő és egészségtudatosságot erősítő képzési programok megvalósítása,  d2) Egészségügyi, helyben elérhető szolgáltatások megvalósítása,  d3) Közösség és egészségfejlesztést célzó sport és testmozgás programok  II./A/a Szociális alapszolgáltatásokhoz és gyermekjóléti alapellátásokhoz kapcsolódó szemléletformálás:  a1) Fogyatékos személyek, pszichiátriai és szenvedélybetegek számára nyújtott szociális alapszolgáltatások (támogató szolgálat, közösségi alapellátás, nappali intézmények) esetén,  a2) Hajléktalan személyek számára nyújtott szociális alapszolgáltatások (nappali melegedő, utcai szociális munka) esetén  a3) Időseknek nyújtott szociális alapszolgáltatások (házi segítségnyújtás, jelzőrendszeres házi segítségnyújtás, nappali intézmények) esetén  a4) Gyermekjóléti alapellátás (család- és gyermekjóléti szolgálat, család és gyermekjóléti központ) esetén  II./A/b Közösségi programok a hátrányos helyzetű csoportokat érintően a társadalmi befogadás, társadalmi kohézió és identitás, munkaerő-piaci kompetenciák, együttműködés erősítésére:  b2) A sajátos nevelési igényű, pszichés fejlődési zavarral küzdő gyerekek helyben történő fejlesztésének, tanításának támogatása  Választható, önállóan nem támogatható tevékenységek:  II./B Támogatható tevékenységek megvalósításához szükséges és indokolt eszközbeszerzések  II./A Szemléletformáló tevékenységek, programok megvalósítása:  a2) Kerékpáros közlekedést népszerűsítő és/vagy közlekedésbiztonsági célú szemléletformáló tevékenységek megvalósítása hátrányos helyzetű csoportok, elsősorban gyermekek számára | | |
| Tevékenység célja | A Helyi Esélyegyenlőségi Programok helyi szolgáltatáshiányokra válaszoló intézkedéseinek megvalósítását támogató tevékenységek megvalósítása. | | |
| Megvalósulást mérő indikátor | Hátrányos helyzetűeket célzó programok száma  Egyéb, nem közösségi célú programok száma  A programokkal elért hátrányos helyzetű személyek száma  Azon települések száma, ahol javult a foglalkoztatáshoz, oktatáshoz, egészségügyhöz, szociális és/vagy lakhatási szolgáltatásokhoz való hozzáférés | | |
| Tevékenység szakmai leírása | **II./A/a Szociális alapszolgáltatásokhoz és gyermekjóléti alapellátásokhoz kapcsolódó szemléletformálás keretében:**   * a hátrányos helyzetű emberek társadalmi befogadásának elősegítése, fogyatékosságból eredő hátrányaik mérsékléséhez való hozzájárulás, a lakosság érzékenyítése, a szolidaritás fokozása, s mindezek által az egyéni életfeltételek javítása és a helyi közösségek erősítése - „Erős ALAPokon!” projektelem; * a demencia előrehaladásának lassítása, a magányból, a beszűkült kapcsolati hálóból, a tevékenységek hiányból adódó a demencia fokozódására leginkább hajlamosító tényezők kiküszöbölése - „Memóriafitnesz programsorozat” projektelem, illetve a folyamatos segítségnyújtás a betegség megismerésében és elfogadásában, az otthoni elszigetelődés leküzdésében, a családtagok lelki egészségének megóvásában - „Alzheimer Café-k szervezése” projektelem * a szféra munkavállalóinak mentális egészségének védelme és szakmai kompetenciáinak erősítése - „Szupervízió a házi segítségnyújtásban, idősek nappali ellátásában, jelzőrendszeres házi segítségnyújtásban dolgozó szakemberek számára”, valamint „Szupervízió a család és gyermekjóléti szolgáltatásban dolgozó szakemberek számára” projektelemek; * hátrányos helyzetű gyermekek megfelelő testi, lelki és értelmi fejlődésének, az esetleges lemaradások korrigálásának segítése - „A Családok Átmeneti Otthonában élő gyermekek számára készségfejlesztő foglalkozások szervezése” projektelem   **II./A/b Közösségi programok a hátrányos helyzetű csoportokat érintően a társadalmi befogadás, társadalmi kohézió és identitás, munkaerő-piaci kompetenciák, együttműködés erősítése keretében:**   * hátrányos helyzetű fiatalok társadalmi befogadásának segítése és munkaerő-piaci kompetenciáik erősítése speciális fejlesztő programok által - „Jövőépítő Képességek – fejlesztő tevékenységek a hátrányos helyzetű fiatalok számára” projektelem   **II./A/d Egészségfejlesztési és egészségügyi prevenciós programok szervezése keretében:**   * Szombathely Megyei Jogú városban élők (köztük kiemelten az óvodás és iskolás korú gyermekek) egészség-műveltségének fejlesztése, egészségfejlesztési és egészségügyi prevenciós programok szervezése által. - „Egészségfejlesztés - egészség-műveltség fejlesztése…” projektelem; * Felnövekvő generációk egészséges életmódra nevelése - „Grassroots szellemiségű óvodai mozgásfejlesztés” valamint „Élmény- és játékközpontú szabadtéri gyermek sportprogramok” projektelem   **II./A Szemléletformáló tevékenységek, programok megvalósítása keretében:**   * Felnövekvő generációk közlekedésbiztonsági tudatosságra nevelése szemléletformáló tevékenységek megvalósításával - „Biztonságos közlekedés óvodás kortól” projektelem | | |
| Célcsoport bemutatása | Szombathely MJV területén élő hátrányos helyzetű csoportok, azaz a Vármegyei Esélyteremtő Paktumban megjelölt, az egyenlő bánásmódról és az esélyegyenlőség előmozdításáról szóló 2003. évi CXXV. törvény 31. § (2) bekezdésében nevesített csoportok: kiemelten a nők, a mélyszegénységben élők, romák, a fogyatékkal élő személyek, valamint a gyermekek és az idősek csoportja. | | |
| Megvalósítás tervezett kezdete | Év: 2025. | hónap: július | nap: 01. |
| Megvalósítás tervezett vége (év, hónap, nap) | Év: 2029. | hónap: április | nap: 30. |
| Projekt összköltsége | **bruttó 660.351.677 Ft** | | |
| Igényelhető támogatás maximális összege | **bruttó 660.351.677 Ft** | | |

1. **Projekt megvalósítás tervezett időtartama:** 46 hónap

**Tervezett ütemezése:**

|  |  |
| --- | --- |
| **Tevékenység** | **Határidő** |
| Pályázat benyújtása | 2025.03.31. |
| Támogatási szerződés | 2025.06.30. |
| 1. mérföldkő célelérési dátuma, projektfejlesztési szakasz zárása | 2025.12.31. |
| Közbeszerzési eljárás(ok) lefolytatása | 2026.06.30. |
| 2. mérföldkő célelérési dátuma, projekt megvalósítási szakasz zárása | 2029.03.30. |
| Projektzárás | 2029.04.30. |

1. **A „Fenntartható humán fejlesztések” című felhívás alapján a projekt eredményességét mérő mutatók a TVP 3. prioritási tengelyén:**

|  |  |  |
| --- | --- | --- |
| **Indikátor neve** | **Mérték-**  **egység** | **Jelen projekt keretében vállalt célérték** |
| Társadalmi akciókban résztvevők száma | fő | **4000** |
| Programba bevont humán közszolgáltatásokban dolgozók száma | fő | **70** |
| Egyéb, nem közösségi célú programok száma | db | **9** |
| Azon települések száma, ahol javult a foglalkoztatáshoz, oktatáshoz, egészségügyhöz, szociális és/vagy lakhatási szolgáltatásokhoz való hozzáférés | db | **1** |

1. **Fenntartási kötelezettség:**

A projekt befejezésétől számított 5 év.